CELEX: 52022PC0165
Language: mt
Date: 2022-04-08
Title: Proposta għal REGOLAMENT TAL-KUNSILL li jemenda r-Regolament (UE) 2022/109 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għall-bastimenti tas-sajd tal-Unjoni, f’ċerti ilmijiet mhux tal-Unjoni

IL-KUMMISSJONI EWROPEA
            Brussell, 8.4.2022
            COM(2022) 165 final
            2022/0108(NLE)
            
            Proposta għal
            REGOLAMENT TAL-KUNSILL
            li jemenda r-Regolament (UE) 2022/109 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għall-bastimenti tas-sajd tal-Unjoni, f’ċerti ilmijiet mhux tal-Unjoni
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u objettivi tal-proposta
            
            
               Minħabba li, f’Marzu 2022, kienu għaddejjin diskussjonijiet bejn l-Unjoni u n-Norveġja dwar l-aċċess ugwali u nondiskriminatorju għall-ilmijiet ta’ Spitzbergen (Svalbard) għall-flotot tal-Unjoni li jistadu għall-bakkaljaw (Gadus morhua), il-Kunsill estenda l-perjodu ta’ applikazzjoni tal-kwota proviżorja tal-Unjoni ta’ 4 500 tunnellata għall-bakkaljaw fl-ilmijiet ta’ Svalbard u l-ilmijiet internazzjonali tas-subżona 1 u d-diviżjoni 2b tal-ICES mill-31 ta’ Marzu sat-30 ta’ April 2022 (ir-Regolament (UE) 2022/[...
                  1
               ]). In-Norveġja estendiet ukoll il-perjodu ta’ applikazzjoni tal-kwota proviżorja tal-Unjoni għall-bakkaljaw fl-ilmijiet ta’ Svalbard sat-30 ta’ April 2022.
            
            
               Id-diskussjonijiet bejn l-Unjoni u n-Norveġja dwar l-aċċess ugwali u nondiskriminatorju għall-ilmijiet ta’ Svalbard għall-flotot tal-Unjoni li jistadu għall-bakkaljaw għadhom għaddejjin. Sakemm joħroġ l-eżitu ta’ dawk id-diskussjonijiet, il-Kummissjoni tipproponi li l-Kunsill jistabbilixxi l-kwota tal-Unjoni għall-bakkaljaw fl-ilmijiet ta’ Svalbard u fl-ilmijiet internazzjonali tas-subżona 1 u tad-diviżjoni 2b tal-ICES, qabel l-iskadenza tal-perjodu estiż tal-applikazzjoni tal-kwota proviżorja tal-Unjoni fit-30 ta’ April 2022. L-opportunitajiet tas-sajd għall-bakkaljaw fl-ilmijiet ta’ Svalbard u fl-ilmijiet internazzjonali tas-subżona 1 u tad-diviżjoni 2b tal-ICES huma mmarkati pm (pro memoria) sakemm joħroġ l-eżitu ta’ dawk id-diskussjonijiet. Hekk kif ikun magħruf l-eżitu ta’ dawk id-diskussjonijiet, se jiġi ppreżentat lill-Kunsill dokument informali tas-servizzi tal-Kummissjoni li jistabbilixxi l-opportunitajiet tas-sajd rilevanti.
            
            
               •Konsistenza mad-dispożizzjonijiet eżistenti fil-qasam ta’ politika
            
            
               Il-miżuri proposti huma konsistenti mal-objettivi u mar-regoli tal-PKS u huma konsistenti mal-politika tal-Unjoni dwar l-iżvilupp sostenibbli.
            
            
               •Konsistenza ma’ politiki oħra tal-Unjoni
            
            
               Il-miżuri proposti huma konsistenti ma’ politiki oħra tal-Unjoni, b’mod partikolari mal-politiki fil-qasam tal-ambjent.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika ta’ din il-proposta hija l-Artikolu 43(3) tat-Trattat dwar il-Funzjonament tal-Unjoni Ewropea. 
            
            
               •Sussidjarjetà (għall-kompetenza mhux esklużiva) 
            
            
               Il-proposta taqa’ taħt il-kompetenza esklużiva tal-Unjoni kif imsemmi fl-Artikolu 3(1)(d) tat-Trattat dwar il-Funzjonament tal-Unjoni Ewropea. Għalhekk il-prinċipju tas-sussidjarjetà ma japplikax.
            
            
               •Proporzjonalità
            
            
               Il-proposta talloka l-opportunitajiet tas-sajd lill-Istati Membri f’konformità mal-objettivi tar-Regolament (UE) Nru 1380/2013
                  2
               . Skont l-Artikoli 16 u 17 tar-Regolament (UE) Nru 1380/2013, l-Istati Membri għandhom jiddeċiedu kif l-opportunitajiet tas-sajd allokati lilhom jistgħu jiġu allokati lill-bastimenti li jtajru l-bandiera tagħhom f’konformità ma’ ċerti kriterji għall-allokazzjoni tal-opportunitajiet tas-sajd. Għalhekk, l-Istati Membri għandhom il-marġni ta’ diskrezzjoni meħtieġ biex jeżerċitaw filwaqt li jqassmu l-qabda totali permissibbli (TAC) allokata koperta mill-proposta relatata mal-mudell soċjali/ekonomiku tal-għażla tagħhom.
            
            
               Il-proposta ma għandha l-ebda implikazzjoni finanzjarja ġdida għall-Istati Membri. Il-Kunsill jistabbilixxi opportunitajiet tas-sajd kull sena, u diġà jeżistu l-mezzi pubbliċi u privati biex jiġu implimentati.
            
            
               •Għażla tal-istrument
            
            
               Strument propost: Regolament.
            
         
         
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex-post/kontrolli tal-idoneità tal-leġiżlazzjoni eżistenti
            
            
               
                  Mhux applikabbli.
               
            
            
               •Konsultazzjonijiet mal-partijiet ikkonċernati
            
            
               Matul id-diskussjonijiet man-Norveġja dwar l-aċċess ugwali u nondiskriminatorju għall-ilmijiet ta’ Svalbard għall-flotot tal-Unjoni li jistadu għall-bakkaljaw, il-Kummissjoni infurmat u kkonsultat mal-partijiet ikkonċernati, b’mod partikolari mar-rappreżentanti tal-industrija tas-sajd u mal-Kunsill Konsultattiv għall-Flotta ta’ Distanzi Twal. Il-Kummissjoni żammet ukoll kuntatt regolari mal-amministrazzjonijiet tal-Istati Membri permezz ta’ laqgħat tekniċi u permezz ta’ laqgħat tal-grupp ta’ ħidma tal-Kunsill dwar il-politika tas-sajd. 
            
            
               •Ġbir u użu tal-għarfien espert
            
            
               Il-proposta se tkun ibbażata fuq il-parir xjentifiku disponibbli tal-Kunsill Internazzjonali għall-Esplorazzjoni tal-Baħar (ICES) u d-diskussjonijiet mal-partijiet ikkonċernati.
            
            
               •Valutazzjoni tal-impatt
            
            
               Kwalunkwe element li huwa rilevanti għall-valutazzjoni tal-impatti possibbli tal-opportunitajiet tas-sajd koperti mill-proposta ġie ttrattat fit-tħejjija u fit-twettiq tad-diskussjonijiet man-Norveġja.
            
            
               •Idoneità regolatorja u simplifikazzjoni
            
            
               Mhux applikabbli.
            
            
               •Drittijiet fundamentali
            
            
               
                  Mhux applikabbli.
               
            
            
               4.IMPLIKAZZJONIJIET BAĠITARJI
            
            
               Il-miżuri proposti mhu se jkollhom l-ebda implikazzjoni baġitarja.
            
            
               5.ELEMENTI OĦRA
            
            
               It-Trattat tad-9 ta’ Frar 1920 relatat ma’ Spitsbergen (Svalbard) (“it-Trattat ta’ Pariġi tal-1920”) jagħti aċċess ugwali u nondiskriminatorju għar-riżorsi fl-inħawi ta’ Svalbard lill-partijiet kollha ta’ dak it-trattat, inkluż fir-rigward tas-sajd. 
            
            
               F’Diċembru 2020, in-Norveġja stabbiliet kwota tal-Unjoni għall-bakkaljaw fl-ilmijiet ta’ Svalbard għall-2021 fil-leġiżlazzjoni Norveġiża li kienet ferm aktar baxxa (6 760 tunnellata inqas) mill-kwota tal-Unjoni stabbilita f’Diċembru 2020 mill-Kunsill għall-bakkaljaw fl-ilmijiet ta’ Svalbard u fl-ilmijiet internazzjonali tas-subżona 1 u tad-diviżjoni 2b tal-ICES għall-2021 (ir-Regolament (UE) 2021/92
                  3
               ). 
            
            
               Il-Kummissjoni impenjat ruħha, u tkompli timpenja ruħha, man-Norveġja matul l-2021 u l-2022, dwar din il-kwistjoni.
            
            
               2022/0108 (NLE)
            
         
         
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament (UE) 2022/109 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għall-bastimenti tas-sajd tal-Unjoni, f’ċerti ilmijiet mhux tal-Unjoni
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Ir-Regolament tal-Kunsill (UE) 2022/109
                  4
                jistabbilixxi għall-2022 l-opportunitajiet tas-sajd għal ċerti stokkijiet tal-ħut u għal ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni. 
            
            
               (2)Ir-Regolament tal-Kunsill (UE) 2022/109 stabbilixxa, għall-ewwel trimestru tal-2022, kwota provviżorja tal-Unjoni ta’ 4 500 tunnellata għall-flotot tal-Unjoni li jistadu għall-bakkaljaw (Gadus morhua) fl-ilmijiet ta’ Spitzbergen (Svalbard) u fl-ilmijiet internazzjonali tas-subżona 1 u tad-diviżjoni 2b tal-ICES. Ir-Regolament tal-Kunsill (UE) 2022/[...
                  5
               ] estenda l-perjodu ta’ applikazzjoni ta’ dik il-kwota tal-Unjoni ta’ 4 500 tunnellata sat-30 ta’ April 2022.
            
            
               (3)Jenħtieġ li tiġi stabbilita kwota tal-Unjoni għall-bakkaljaw fl-ilmijiet ta’ Svalbard u fl-ilmijiet internazzjonali tas-subżona 1 u tad-diviżjoni 2b tal-ICES qabel ma jiskadi l-perjodu estiż tal-applikazzjoni tal-kwota proviżorja tal-Unjoni fit-30 ta’ April 2022. Jenħtieġ li dik il-kwota tal-Unjoni tiġi stabbilita f’konformità mal-eżitu tad-diskussjonijiet bejn l-Unjoni u n-Norveġja dwar l-aċċess ugwali u nondiskriminatorju għall-ilmijiet ta’ Svalbard għall-flotot tal-Unjoni li jistadu għall-bakkaljaw.
            
            
               (4)Jenħtieġ li kwalunkwe kwota tiġi allokata lill-Istati Membri f’konformità mad-Deċiżjoni tal-Kunsill 87/277/KEE
                  6
               , mas-sehem tal-Polonja mill-kwota tal-Unjoni u soġġetta għall-adattamenti meħtieġa minħabba l-ħruġ tar-Renju Unit mill-Unjoni.
            
            
               (5)Għalhekk, jenħtieġ li r-Regolament (UE) 2022/109 jiġi emendat kif xieraq.
            
            
               (6)Il-limiti ta’ qbid previsti fir-Regolament (UE) 2022/109 japplikaw mill-1 ta’ Jannar 2022. Għalhekk, jenħtieġ li d-dispożizzjonijiet introdotti minn dan ir-Regolament li jikkonċernaw il-limiti ta’ qbid, japplikaw ukoll minn dik id-data. Tali applikazzjoni retroattiva ma taffettwax il-prinċipji taċ-ċertezza ġuridika u tal-protezzjoni tal-aspettattivi leġittimi billi l-opportunitajiet tas-sajd ikkonċernati żdiedu. Għal raġunijiet ta’ urġenza, dan ir-Regolament jenħtieġ li jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea,
            
            
            
               ADOTTA DAN IR-REGOLAMENT:
            
            
               Artikolu 1
                  Emenda tar-Regolament (UE) 2022/109
            
            
               Ir-Regolament (UE) 2022/109 huwa emendat kif ġej: 
            
            
               Fl-Anness IB, ir-raba’ tabella hija sostitwita b’dan li ġej:
            
            
               “
            
            
                     
                        Speċi:
                     
                  
                  
                     
                        Bakkaljaw
                     
                     
                        Gadus morhua
                     
                  
                  
                     
                        Żona:
                     
                  
                  
                     
                        1 u 2b
                     
                     
                        (COD/1/2B.)
                     
                  
               
                     
                        Il-Ġermanja
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                        TAC analitika
                     
                     
                        L-Artikolu 3 tar-Regolament (KE) Nru 847/96 ma għandux japplika
                     
                     
                        L-Artikolu 4 tar-Regolament (KE) Nru 847/96 ma għandux japplika
                     
                  
               
                     
                        Spanja
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Franza
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Il-Polonja
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Il-Portugall
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Stati Membri Oħra
                     
                  
                  
                     
                        pm
                     
                  
                  
                     
                        (1)(2)(3)
                     
                  
                  
                     
                  
               
                     
                        L-Unjoni
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Mhux rilevanti
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        L-allokazzjoni tas-sehem mill-istokk tal-bakkaljaw li l-Unjoni għandha għad-dispożizzjoni tagħha fiż-żona ta’ Spitzbergen u tal-Gżira Bear u tal-qabdiet aċċessorji tal-merluzz tal-linja sewda assoċjati huma għalkollox mingħajr preġudizzju għad-drittijiet u għall-obbligi li ġejjin mit-Trattat ta’ Pariġi tal-1920.
                     
                  
               
                     
                        (2)
                     
                  
                  
                     
                        Il-qabdiet aċċessorji tal-merluzz tal-linja sewda jistgħu jirrappreżentaw sa 14 % minn kull refgħa. Il-kwantitajiet tal-qabdiet aċċessorji tal-merluzz tal-linja sewda huma b’żieda mal-kwota għall-bakkaljaw.
                     
                  
               
                     
                        (3)
                     
                  
                  
                     
                        Għajr il-Ġermanja, Spanja, Franza, il-Polonja u l-Portugall. Il-qabdiet li għandhom jinqatgħu minn din il-kwota kondiviża għandhom jiġu rapportati separatament (COD/1/2B_AMS).
                     
                  
               
         
            
               ”
            
            
               Artikolu 2
            
            
               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan għandu japplika mill-1 ta’ Jannar 2022.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Ir-Regolament tal-Kunsill (UE) 2022/[…]
               
               
                  
                     (2)
                  
                        Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22–61).
               
               
                  
                     (3)
                  
                        Ir-Regolament tal-Kunsill (UE) 2021/92 tat-28 ta’ Jannar 2021 li jistabbilixxi għall-2021 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ ċerti ilmijiet mhux tal-Unjoni (ĠU L 31, 29.1.2021, p. 31–192).
               
               
                  
                     (4)
                  
                        Ir-Regolament tal-Kunsill (UE) 2022/109 tas-27 ta’ Jannar 2022 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 21, 31.1.2022, p. 1–164).
               
               
                  
                     (5)
                  
                        Ir-Regolament tal-Kunsill (UE) 2022/[…]
               
               
                  
                     (6)
                  
                        Id-Deċiżjoni tal-Kunsill 87/277/KEE tat-18 ta’ Mejju 1987 dwar l-allokazzjoni ta’ possibbiltajiet għall-qabda tal-merluzz fir-reġjun ta’ Spitsbergen u Bear Island u fid-Diviżjoni 3M kif inhi definita fil-Konvenzjoni tan-NAFO (ĠU L 135, 23.5.1987, p. 29).